jkorsvik/nowiki_second_scrape_merged huggingface dataset:
Pascal Hervé

Pascal Hervé (født 13. juli 1964) er en tidligere fransk landeveissyklist. Under Giro d'Italia i 2001 testet han positivt på EPO.


== Karrierens høydepunkt ==
1994
5. etappe + klatrekonkurransen, Critérium du Dauphiné Libéré
1995
Klatrekonkurransen, Catalonia rundt
1996
6. etappe, Giro d'Italia
8. etappe, Tour DuPont
Klatrekonkurransen, Volta a la Comunitat Valenciana
1997
2. etappe, Vuelta a Chile1998
GP Ouest-France
Trophée des Grimpeurs
3. etappe + Metas Volantes,  Baskerland rundt
1999
Sprintkonkurransen, Catalonia rundt
2000
4. etappe + Sprintkonkurransen, Sveits rundt
Poengkonkurransen, Vuelta a Burgos
2001
8. etappe, Tour de Langkawi


== Referanser ==


== Eksterne lenker ==
(en) Pascal Hervé – Olympedia 
(en) Pascal Hervé – Sports-Reference (OL-resultater – arkivert) 
(en) Pascal Hervé – ProCyclingStats 
(en) Pascal Hervé – Cycling Archives 
(en) Pascal Hervé – Cycling Quotient 
(en) Pascal Hervé – CycleBase 
(en) Pascal Hervé – TheSports.org
Jablonovyjfjellene

Jablonovyjfjellene (russisk: Яблоновый хребет – Jablonovyj Khrebet; «Eplefjellene») er en fjellkjede i sør-Sibir i Russland. 
Den går nordøstover fra Mongolia, rundt 400-500 km øst for Bajkalsjøen. Jablonovyjkjeden er rundt 1600 kilometer lang, og går i nord over i Vitimplatået og Stanovojfjellene. Fjellkjeden danner vannskillet mellom elvene som drenerer til Nordishavet og de som renner mot Stillehavet. Jablonovyjfjellene er ikke spesielt høye. Den høyeste toppen er Kontalakski Golez på 1 706 meter. 
Fjellene er tynt befolket, og de fleste bosetningene ligger ved gruver. Området er spesielt rikt på tinn. Den transsibirske jernbanen går parallelt med fjellkjeden før den passerer gjennom en tunnel på sitt høyeste punkt. 


== Referanser ==
Alhambrateatern

Alhambrateatern var et teater i Stockholm.
Teateret ble tegnet i 1868 av arkitekt Johan Söderlund og var først en  varietéscene før man i 1896 bygde et nytt lokale ved siden av det tidigere bygget. Det nye teateret hadde 305 sitteplasser og ble ødelagt av en brann i 1923. Mellom 1919 og 1923 ble teateret eid av AB Albert Ranfts teatre.
Ved teateret arbeidet blant andre Carl Ericson, Stina Berg og Bertil Ehrenmark.
René Higuita

José René Higuita Zapata (født 27. august 1966 i Medellín) er en tidligere colombiansk fotballspiller. Han har spilt 68 landskamper og scoret 8 mål for Colombia.


== Karriere ==
Higuita har store deler av karrieren spilt for det colombianske topplaget Atlético Nacional, hvor han flere ganger har vunnet  seriemesterskapet, i tillegg til Copa Libertadores og Copa Interamericana, begge i 1989.
Han er kjent for å ha oppfunnet «skorpionsparket», en redning hvor målvakten stuper fremover, løfter bena over hodet, og sparker ballen med hælene. Dette sparket utførte han i en vennskapskamp mot England i september 1995. Denne episoden ble i 2002 i Channel 4s 100 Greatest Sporting Moments rangert på 94.-plass. Grunnen til at Higuita turte å gjøre dette «skorpionsparket» var fordi linjedommeren vinket for offside. Hadde ballen gått i mål hadde målet allikevel blitt tellende fordi hoveddommeren til tross for at linjedommeren vinket, lot spillet fortsette.Higuita er kjent for sin offensive spillestil, hvor han tar ekstreme sjanser, med et stort fokus på å lage mål. I åttendedelsfinalen mot Kamerun i VM i 1990 driblet han Colombia ut av VM, da han midt på egen banehalvdel som bakerste mann på sitt lag mislykkes i å finte bort motstandernes spiss Roger Milla, som snappet ballen fra ham, og bredsidet ballen i mål. Etter dette ble Higuita tildelt kallenavnet «El Loco», som betyr «galningen» på norsk.
I 2007 gjorde han comeback, ved å signerte for den venezuelanske klubben Guaros de Lara FC. I januar 2008, 41 år gammel, signerte han for det colombianske andredivisjonslaget Deportivo Rionegro. Han drømmer fortsatt om landslagsfotball.


== Annet ==
Higuita ble fengslet i 1993, etter å ha vært involvert i en kidnapping utført av et narkotikakartell. Som mellommann for narkobaronen Pablo Escobar og Carlos Molina, var han i stor grad ansvarlig for løslatelsen av Molina's datter. For dette fikk han $64,000. Han brøt colombiansk lov ved å profittere på en kidnapping, og fikk syv måneder i fengsel. 23. november 2004 testet han positivt på kokain.


== Referanser ==


== Eksterne lenker ==
(de) René Higuita – Munzinger Sportsarchiv 
(en) René Higuita – FIFA 
(en) René Higuita – UEFA 
(en) René Higuita – Transfermarkt 
(en) René Higuita – national-football-teams.com 
(en) René Higuita – WorldFootball.net 
(en) René Higuita – FootballDatabase.eu 
(en) René Higuita – Soccerway 
Karriere detaljer
Internasjonal statistikk 
FIFA intervju med Rene Higuita Arkivert 26. august 2014 hos Wayback Machine.
Scorpion Kick, YouTube
Angereds Teater

Angereds Teater er en  scene for nyskrevet dramatikk for barn, ungdom og voksne og ligger i Kulturhuset Blå Stället i Angered, Göteborg.
Teateret startet på 70-tallet og hadde da i sitt ensemble blant andre Sven Wollter. Teateret tilhørte tidigere Göteborgs Stadsteater men siden 1996 er det et eget teater. 
Blant kjente stykker som er spilt på Angereds Teater er Momo, Clockwork Orange, Ett öga rött og The Mental States of Gothenburg.


== Forestillinger ==
2007
En måste ju leva
Yvonne
2006
The Mental States of Gothenburg (av Mattias Andersson)
Nattpäron
Turster & parasiter
Tiokronorsflickan
2005
100 000 skattefritt
Mellan himmel och jord
Hejdå Fantomen!
Millas resa
2004
Brev till en ängel (av Farnaz Arbabi)
Dom älskar mig, dom älskar mig! (av och med Daniel Boyacioglu)
Ett öga rött
Älskar, älskar inte
2003
Hamlet
I skuggan av en diktator
De primitivaBrel
Bukowski – Lump, flaskor och bruna mjölsäckar
Häxans förbannelse


== Teatersjefer ==
Niklas Hjulström
Lars Arrhed
Staffan Johnsson
Ulrich Hillebrand (nåværende teatersjef).


== Eksterne lenker ==
Angereds Teaters hjemmeside
CIAs direktører

Dette er en liste over direktører i CIA.


== Director of Central Intelligence ==


== Direktør i Central Intelligence Agency ==
Hanguldagen

Hanguldagen (eller det koreanske alfabetets dag) er en dag der en både i Sør-Korea og i Nord-Korea markerer det koreanske skriftsystemet hangul som ble oppfunnet og innført av kong Sejong den store. Dagen markeres på ulike dager, henholdsvis 9. oktober i Sør-Korea og 15. januar i Nord-Korea. I Nord-Korea kalles dagen for Chosŏn'gŭldagen.


== Bakgrunn og fremvekst ==
Ifølge kong Sejongs nedtegnelser la kongen fram skriften Hunmin Jeongeum den niende måneden 1446 ifølge månekalenderen. I denne skriften ble det nye alfabetet presentert. I starten ble alfabetet derfor bare kalt for Hunmin Jeongeum. 
I 1926 feiret Hangulselskapet 480. årsdagen (det vil si den åttende sekstiårssykel) for hendelsen på den siste dagen i den niende måneden etter månekalenderen, noe som tilsvarer 4. november ifølge den georgianske kalenderen. Skriften var fra begynnelsen kjent som Gagyanal (가갸날), som ble endret til Hangullal i 1928. Like etter ble navnet Hangul allment akseptert. Navnet ble introdusert allerede i 1913 av Ju Si-gyeong. Siden da har dagen blitt markert etter månekalenderen.
På 1930-tallet ble datoen endret et par ganger med henvisning til blant annet den julianske kalenderen.


=== 9. oktober - Korea, Sør-Korea ===
I 1940 ble det funnet en original av kommentarskriften til Hunmin Jeongeum, Hunmin Jeongeum Haerye, som ble publisert kort etter Hunmin Jeongeum. Ifølge Hunmin Jeongeum Haerye ble  Hunmin Jeongeum lagt fram de første ti dagene  (sangsun; 상순; 上旬) i den niende måneden. Den tiende dagen i den niende måneden 1446 tilsvarer 9. oktober etter den julianske kalender. 
I 1945 ble 9. oktober utpekt som fridag for offentlig ansatte i Sør-Korea. 
I 1991 mistet dagen status som fridag under sterkt påtrykk fra chaebolene som ville øke antall arbeidsdager. Hanguldagen har fremdeles status som nasjonal høytidsdag. Hangulselskapet har gjennomført kampanjer for å få tilbake fridagen, uten særlig suksess.


=== 15. januar - Nord-Korea ===
I Nord-Korea markeres dagen 15. januar som tilsvarer Chosŭn'gŭldagen etter den dag i 1445 (1444 etter månekalenderen) da en tror Hunmin Jeongeum faktisk ble skrevet.


== Se også ==
Offentlige fridager i Nord-Korea
Offentlige fridager i Sør-Korea


== Eksterne lenker ==
Hangul Day på Language Log
Berta

Berta og Bertha er et kvinnenavn med flere mulige opprinnelser. De kan være:

kvinneformer av mannsnavnet Bert, som har opprinnelse i gammelhøytyske berath, «lys, skinnende, strålende».
kortformer av kvinnenavnet Birgitta, en variant av Brigida, den latiniserte formen av det keltiske navnet Brighid dannet av de keltiske ordene briganti/brig, «høy, mektig», eller brigh, «styrke, kraft».


== Utbredelse ==
Bertha var et populært kvinnenavn i England fra 600-tallet til 800-tallet.

Bertha var et populært navn i USA fra 1880-årene til 1910-årene.

Bertha var et populært navn på norske jentebarn på slutten av 1800-tallet.

Tabellen nedenfor gir en detaljert oversikt over populariteten til kvinnenavnet Bertha  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Bertha von Suttner (1843–1914), østerriksk radikal pasifist og mottaker av Nobels fredspris i 1905


== Annen bruk av navnet ==
Tykke Bertha, (ty. Dicke Bertha), en kanon fra Første verdenskrig
«Erta berta sukkererta», norsk barnevise
Propp og Berta, norsk barnefilm fra 2000
Bertha (Barne-TV-serie). Bertha er en maskin i en leketøysfabrikk


== Referanser ==


== Eksterne lenker ==

(en) Behind the Name: Berta
(en) Think Baby Names: Berta
Robin Hull

Robin Hull (født 16. august 1974 i Helsingfors) er en finsk tidligere profesjonell snookerspiller. Han har finsk mor og engelsk far og vokste opp i London, han var lenge den eneste profesjonelle nordiske spilleren innen snooker.
Hull kvalifiserte seg en gang til verdensmesterskapet i snooker etter å ha slått Steve Davis i siste kvalifiseringsrunde i 2002. Han tapte imidlertid i første runde mot Graeme Dott med 6–10. De beste resultatene for Hull er kvartfinale i Welsh Open 2003 og Malta Cup 2006.
En potensielt dødelig virusinfeksjon gjorde at Hull gikk glipp av store deler av 2003/2004 sesongen. Han var også nødt til å trekke seg fra kvalifiseringen til verdensmesterskapet i 2007 på grunn av ujevn hjerterytme, som sannsynligvis hadde sammenheng med hans tidligere sykdom. Etter et lignende problem i 2008 annonserte han at han la opp som profesjonell snookerspiller.


== Referanser ==


== Eksterne lenker ==
(en) Robin Hull – CueTracker
Hedmark sykepleierhøgskole

Hedmark sykepleierhøgskole var en høgskole for sykepleierutdanning, etablert i Elverum i 1927 under navnet Røde Kors sykepleieskole, Hedmark fylkessykehus. Skolen ble i 1994 fusjonert inn i Høgskolen i Hedmark.
Overlege Halfdan Lund ved Hedmark fylkessykehus på Elverum, så tidlig at det var viktig for et moderne sykehus å ha dyktige utdannede sykepleiere. Han gjorde en henvendelse til Norges Røde Kors og i 1923 ble det inngått en avtale mellom Hedmark fylke og Norges Røde Kors der organisasjonen fikk rett og plikt til å holde sykehuset med et tilstrekkelig antall sykepleiersker. I januar 1927 var skolen et faktum og utdanningen holdt til på sykehuset. I
1957 fikk skolen egne lokaler rett ved siden av sykehuset. I disse lokalene holdes utdanningen fortsatt, men det er planer om å flytte inn i nye tidsriktige lokaler på Terningen Arena i 2010. Skolen hadde navnet Hedmark Fylkes Sykepleierskole fra 1960 til 1980, og deretter Hedmark sykepleierhøgskole.


== Litteratur ==
Solvang, Berit Bjerkomp. Fra søster til sykepleier, sykepleierutdanningen i Hedmark 75 år. Elverum, Høgskolen, 2002. ISBN 82-7671-250-9
Tehus

Et tehus er et element i orientalsk landskapsarkitektur, særlig i Japan og i Kina. I 1700-tallets chinoiserie spredte det seg også til Europa. Som regel dreier det seg om en enkeltstående paviljong. 


== Asia ==

De asiatiske tehus er stort utbredt I Kina og Japan og har en meget lang historie. I Japan kalles de chashitsu (茶室, ordrett «terom»), og der er de svært sparsommelig utformede og utstyrte husene sted for teseremonien. De er et særlig typisk uttrykk for japansk kultur. Det typisk japanske tehus ligger inne i en liten japansk have, ofte med et vannbekken.  
Derimot bremset politiske faktorer den kinesiske tekultur, slik at flere tehus måtte stenge. Men tradisjonene ble holdt i hevd i mange familier og tradert videre fra generasjon til generasjon.
I Kina er et tehus (茶馆, cháguăn, eller 茶屋, cháwū)  tradisjonelt temmelig likt til en vestlig kafé, skjønt den er sentrert rundt te i stedet for rundt kaffe. Folk samles i tehusene for å prate sammen og nyte te. Ungdom møtes der for å treffe noen av det motsatte kjønn. Særlig kjente er tehusene i provinsen Guangdong. Denne modellen tehus har slått gjennom også utenlands. Det er slike kantonesiske tehus også i byer som New York og San Francisco, og det serveres i tillegg til te også  dim sum (点心). Denne type tehus kalles gjerne  茶楼 chálou.
Tehusene fikk på et tidlig tidspunkt avleggere vestover langs Silkeveien. De fikk navnet shayhana på kasakisk, chaykhana på kirgisisk og chayhona på usbekisk – alle versjonene betyr «terom».


== Europa ==

Tehus var del av Kina-begeistringen som kom på moten i barokken i Europa. Viktige eksempler er terommet i pagodeborgen i Schloss Nymphenburg i München og det kinesiske tehus som Friedrich II av Preussen lot bygge i parken Sanssouci i Potsdam. Mantge adelige og rike borgere etterapet disse grandiose forbildene.


== Litteratur ==
William T. DeBary: Introduction to oriental civilizations. CUP, New York
1. Sources of the japanese tradition. 1971, ISBN 0-231-02254-9
Rhoads Murphey: East Asia. A new history. Pearson/Longman, New York 2004, ISBN 0-321-16336-2
Morgan Pitelka: Japanese tea culture. Art, history and practice. Routledge Curzon Books, London 2003, ISBN 0-415-29687-0
Paul Varley: Japanese Culture. 4th ed. Updated and Expanded. University of Hawaii Press, Honolulu 2000, ISBN 0-8248-2292-7
Arend Vollers: Tee, Heyne Verlag 1996, ISBN 3-453-09379-8
Olga Korbut

Olga Valentinovna Korbut, hviterussisk Вольга Валянцінаўна Корбут - Volha Valjantsinawna Korbut (russisk Ольга Валентиновна Корбут; født 16. mai 1955 i Hrodna) er en tidligere sovjetisk turner av hviterussisk opprinnelse. Hun har bodd i USA siden 2004.
Kallenavn: spurven fra Minsk
Under OL 1972 i München var 17 år gamle Olga Korbut en av de mest populære utøverne. Hun huskes kanskje best for et fall i mangekampen, som sørget for at hun ble uten medalje i denne øvelsen. I de følgende apparatkonkurransene vant hun gull i frittstående og bom. Sovjetunionens lag tok også gull i lagkampen, slik at Korbut ble en av lekenes mestvinnende utøvere.
Under OL 1976 i Montréal tok hun igjen gull med det sovjetiske laget, og sikret seg sølv i bom.
Hun la opp som aktiv turner i 1977.


== OL-medaljer ==
 1972  München -  Gull i turn, bom damer  Sovjetunionen
 1972  München -  Gull i turn, frittstående damer  Sovjetunionen
 1972  München -  Gull i turn, mangekamp lag damer  Sovjetunionen
 1976  Montréal -  Gull i turn, mangekamp lag damer  Sovjetunionen
 1972  München -  Sølv i turn, skranke damer  Sovjetunionen
 1976  Montréal -  Sølv i turn, bom damer  Sovjetunionen
 1976  Montréal -  Sølv i turn, mangekamp damer  Sovjetunionen


== VM-medaljer ==
 1974  Varna - Gull i turn, hopp
 1974  Varna - Sølv i turn, bom
 1974  Varna - Sølv i turn, skranke
 1974  Varna - Sølv i turn, frittstående


== Referanser ==


== Eksterne lenker ==
(en) Offisielt nettsted 
(en) Olga Korbut – kategori av bilder, video eller lyd på Commons 
(en) Olga Korbut på Internet Movie Database 
(de) Olga Korbut – Munzinger Sportsarchiv 
(en) Olga Korbut – Olympics.com 
(en) Olga Korbut – Olympic.org 
(en) Olga Korbut – Olympedia 
(en) Olga Korbut – Sports-Reference (OL-resultater – arkivert) 
(en) Olga Korbut – FIG 
(en) Olga Korbut – Gymn Forum 
(en) Olga Korbut på Twitter
Pinass

Pinass har flere betydninger:

Et lett, plattgattet orlogsskip med tre master hvorav skværrigget på de to forreste og et labinerseil på den akterste. Drektighet på omtrent 150-190 lester, og mannskap på opptil 40 mann.
Hjelpefartøy med 16 årer for større skip.
Langhamn

Langhamn er den største bygda på Dyrøya i Dyrøy kommune i Troms. Langhamn ligger ved Dyrøysundet, langs en våg på nordøstsiden av øya. Fylkesvei 212 går gjennom bygda.
Bygda hadde fergeforbindelse med Brøstadbotn på fastlandet fram til Dyrøybrua åpnet i 1994. Langhamn var grunnet fergekaia det stedet på øya som overlevde lengst som handelssted. I dag er det kun Brøstadbotn som har skole, post og butikker i kommunen.


== Merkesnes grunnkrets ==
Merkesnes grunnkrets er den arealmessig minste av de tre grunnkretsene på Dyrøya, men den er også den som har flest innbyggere. Den 11,28 km² store grunnkretsen ligger på nordøstsiden av øya og omfatter strekningen fra Forsåelva i sør til Langhamn i nord. Steder som kan nevnes er Hals, Holm, Merkesnes og Langhamn. Dyrøy kirke fra 1880 ligger i grunnkretsen. Merkesnes grenser i sør til Dyrøyhamn og i vest og nord til Espejord. Over sundet i øst ligger Hundstrand.
Innbyggertall i Merkesnes grunnkrets:
Hva vet vi – egentlig?

Hva vet vi – egentlig? (originaltittel What the Bleep Do We Know!?) er amerikansk film, som kombinerer dokumentariske intervjuer, dataanimert grafikk og en fortelling som tar for en åndelig forbindelse mellom kvantefysikk og bevissthet. Filmen ble første gang vist på kino i 2004 og ble gitt ut på DVD i 2006.  
I 2005 ble det gitt en bok om filmen, som ble utgitt på norsk i 2008 med tittelen Hva i huleste vet vi? (Flux forlag).


== Referanser ==


== Eksterne lenker ==
(en) Offisielt nettsted 
(en) Hva vet vi – egentlig? på Internet Movie Database 
(da) Hva vet vi – egentlig? i Danmark Nationale Filminstitut 
(fr) Hva vet vi – egentlig? på Allociné 
(nl) Hva vet vi – egentlig? på MovieMeter 
(en) Hva vet vi – egentlig? på AllMovie 
(en) Hva vet vi – egentlig? på Turner Classic Movies 
(en) Hva vet vi – egentlig? på Rotten Tomatoes 
(en) Hva vet vi – egentlig? på Metacritic 
(en) Hva vet vi – egentlig? på Box Office Mojo
Bento

Bento (弁当 eller べんとう), også kalt obento, er en japansk matpakke. Tradisjonelt sett inneholder en bento ris, kjøtt eller fisk, samt syltede eller kokte eller stekte grønnsaker som en siderett. Bento-bokser kan være laget av alt fra billig engangsmateriale til kunstferdig lakkerte bokser.
Fuchengmen

Fuchengmen (kinesisk: 阜成门, Fùchéngmén; mandsjuisk: Elgiyen i mutehe duka) er en tidligere byport mot vest i Beijing i Kina. Gjennom den ble det gjerne transportert kull inn i byen for å møte de harde vintrene. 
Stedet er nå et viktig trafikknutepunkt i den vestre del av Beijing. Det omliggende nabolag er oppkalt etter den gamle porten.  
Selve byporten er nå erstattet av Fuchengmenbroen, der Annen ringvei møter Fuchengmen indre gate og Fuchengmen ytre gate, som går over i Fushiveien (Kinas riksvei 109), som fører helt til Lhasa i Tibet.
Verdens tuberkulosedag

Verdens tuberkulosedag er en FN-dag som faller på 24. mars hvert år, og avholdes for å rette oppmerksomheten mot at det fremdeles er tuberkulose-epidemier i store deler av verden. Tuberkulose forårsaker rundt to millioner dødsfall hvert år, for det meste i den tredje verden. I Norge blir rundt 300–400 tilfeller diagnostisert årlig. Datoen, 24. mars, er til minne om da doktor Robert Koch i 1882 annonserte at han hadde funnet og isolert årsaken til tuberkulose, bakterien Mycobacterium tuberculosis. På den tiden var mange i Europa og Amerika smittet av sykdommen, og én av syv av befolkningen døde av sykdommen. Kochs oppdagelse førte til at man fikk diagnose og ble frisk fra sykdommen. 
I 1982, på hundreårsdagen for Kochs oppdagelse, erklærte Den internasjonale unionen mot tuberkulose og lungesykdommer (IUATLD) at 24. mars skulle bli verdens offisielle tuberkulosedag. I 1996 støttet Verdens helseorganisasjon (WHO) IUATLD og støttet sammen andre lignende organisasjoner opp om viktigheten rundt dagen.


== Se også ==
Liste over FN-dager
Aids-dagen


== Referanser ==


== Eksterne lenker ==
(en) World TB Day, via Stop TB Partnership – Arrangør av Verdens tuberkulosedag
(en) World TB Day, via FN
Verdens tuberkulosedag, via FN-sambandet
Tuberkulose, via Landsforeningen for hjerte- og lungesyke
Ubåtspennen

Ubåtspennen (U-Boots-Frontspange) er en tysk militær utmerkelse ifra det tredje rike.


== Historie ==
Merket ble designet av Wilhelm Ernst Peekhaus fra Berlin, og ble utdelt til mannskap på undervannsbåter under den andre verdenskrig. Merket ble introdusert 15. mai 1944, og 24. november 1944 kom merket i sølv.


== Kriterier ==
Merket ble tildelt ubåtmannskap som viste særskilt mot og hadde lang tjeneste i strid, og som allerede hadde fått tildelt Ubåt-krigsmerket. Mottaker måtte anbefales av kommandøren på ubåten, og tildelingen måtte godkjennes av Storadmiral Karl Dönitz.


== Design ==
Merket har en ubåt sentralt i en krans av ekeløv, med det tredje rikes riksvåpen i toppen, og to kryssede sverd i bunnen. På begge sider av kransen er det tre rader med ekeløv. Alle merker var laget i sink, deretter belagt med bronse-, sølv- eller gullfarge.


== Klasser ==
Bronse – den laveste klassen
Sølv – til bronsemottakere som fortsatt viste utmerket mot og flittighet i tjeneste
Gull – det er usikkert om denne noengang ble utdelt


== Se også ==
Liste over tyske militære utmerkelser 1933-1945


== Eksterne lenker ==
Uboat.net
Forstag

Et forstag eller toppstag er det fremre staget på et seilfartøy. Det er en stående rigg som forhindrer at masten faller bakover. Det går vanligvis fra stevnen eller tuppen av baugsprydet til toppen av masta.


== Se også ==
Akterstag
Vant


== Referanser ==
Ene Franca Idoko

Ene Franca Idoko (født 15. juni 1985) er en nigeriansk friidrettsutøver som konkurrerer på 100 meter.
Idoko første mesterskapsfinale var innendørs-VM 2008 der hun ble nummer sju på 60 meter. Hun deltok sammen med Gloria Kemasuode, Halimat Ismaila og Oludamola Osayomi på Nigerias landslag på 4 x 100 meter under OL 2008, og laget tok bronse etter Russland og Belgia. Hun deltok på 100 meter i samme mesterskap, men ble utslått i kvartfinalen.


== Referanser ==


== Eksterne lenker ==
(en) Ene Franca Idoko – Olympics.com 
(en) Ene Franca Idoko – Olympic.org 
(en) Ene Franca Idoko – Olympedia 
(en) Ene Franca Idoko – Sports-Reference (OL-resultater – arkivert) 
(en) Ene Franca Idoko – World Athletics
Akterstag

Et akterstag eller bakstag er det bakre staget på et seilfartøy. Det er en stående rigg som går fra masten til akterenden, og motvirker forstaget og fokken. Akterstaget er oftest laget av rustfri vaier og det er ferdiglaget i bestemt lengde med øyebeslag i begge ender. Det er vanlig å ha en innretning nederst på akterstaget som kan justere lengden noe.
Ved trimming av seilføringen vil justering av lengden av akterstag og fokkestag bestemme hvor langt foran eller bak seilarealet er i forhold til kjøl og skrog. Hvis masta er for langt fram vil baugen trekke med vinden når vinden kommer inn fra siden (båten er legjerrig). Hvis masta er for langt bakover vil baugen trekke opp mot vinden (båten er logjerrig). Ved å stramme akterstaget bøyer man altså masta litt bakover, noe som åpner seilet.
På en del større seilbåter monteres isolatorer oppe og nede på akterstaget slik at det kan brukes som kortbølgeantenne enten for fiskeribølge eller for radioamatørfrekvenser.


== Referanser ==
Fokkestag

Et fokkestag er en line eller vaier som støtter et seilfartøys mast forfra. Det er som regel festet mellom forstevnen og toppen av masten.
Syncrossus

Syncrossus er en gruppe smerlinger som er nært beslektet med Botia.


== Litteratur ==
M. Kottelat (2012). «Conspectus cobitidum: an inventory of the loaches of the world (Teleostei: Cypriniformes: Cobitoidei)» (PDF). The Raffles Bulletin of Zoology. Supplement No. 26: 1–199. ISSN 0217-2445. Arkivert fra originalen (PDF) 11. februar 2013. Besøkt 16. august 2014. 


== Eksterne lenker ==
(en) Syncrossus – oversikt og omtale av artene i WORMS-databasen 
(en) Syncrossus i Encyclopedia of Life 
(en) Syncrossus i Global Biodiversity Information Facility 
(en) Syncrossus hos ITIS 
(en) Syncrossus hos NCBI 
(en) Kategori:Syncrossus – bilder, video eller lyd på Wikimedia Commons 
Syncrossus – detaljert informasjon på Wikispecies